Gvadalupės viršūnė
Gvadalupės viršūnė (angl. Guadalupe Peak) – kalnas Jungtinėse Amerikos Valstijose, vakarų Teksase, 160 km į rytus nuo El Paso, Kalberstono apygardoje. Aukščiausia Teksaso vieta – 2667 m. Stūkso Gvadalupės kalnuose (Sakramento kalnų dalis), Gvadalupės kalnų nacionaliniame parke. Kalnas iškilęs ~910 m virš aplinkinės Čihuahua dykumos. Į kalno viršūnę veda 6,8 km ilgio pėsčiųjų takas.